# Província de Mary

La província de Mary (en turkman: Мары велаяты, Mary welaýaty) una de les províncies (Welayatlar) del Turkmenistan. Està al sud-est de l'estat, a la frontera amb l'Afganistan. La seva capital és Mary.
Té una superfície de 86.800 km² i 1.584.000 habitants (2006). Té una densitat de població de 18 hab/km². El fus horari de la província és UTC+5. Tot i la baixa densitat de població, aquesta és molt més important als oasis.

## Geografia

El nord de la província està situat a l'eco-regió del desert centre asiàtic meridional; el sud de la província és sabana amb pistatxos i semi-desert (classificat com el semi-desert de Badkhiz-Karabil per la World Wildlife Fund.
Hi ha el riu Murghab i el Canal Karakum.

## Economia i demografia

El 2000, la Província de Mary té el 23% de la població del Turkmenistan, el 19% de la població activa, el 26% de la producció agrícola i el 21% de la producció industrial. Les indústries de la regió inclouen l'extracció de gas natural (el camp de gas de lolotan), la generació d'electricitat, tèxtil, el teixit de catifes, indústries químiques i alimentàries. El 2001 va aportar al Turkmenistan el 74% de l'electricitat i l'extracció del 26% del gas natural de l'estat. També es produeix fertilitzants, pells, cotó i oli vegetal.
L'agricultura de la província de Mary és irrigada pel Canal Karakum, que va d'est a oest pel centre de la província i pel riu Murgab (direcció sud-nord, provinent de l'Afganistan).

## Poblacions

La capital de la província és la ciutat de Mary (Turkmenistan), localitzada a la intersecció entre el riu Murghab i el Canal Karakum. Altres ciutats són Baýramaly, Ýolöten i Serhetabat, a la frontera amb l'Afganistan.

## Districtes

La província de Mary està dividida en 12 districtes (etraplar, singular, etrap i una ciutat (il) Entre parèntesis s'ha indicat els noms que es van canviar el 1995:
* Baýramaly City
* Altyn Sahra District (formed in abril 2008)
* Baýramaly District
* Ýolöten District
* Garagum District
* Mary District
* Murgap District
* Oguzhan District (Howuzhan District)
* Sakarçäge District
* Serhetabat District (formerly Guşgy District)
* Tagtabazar District
* Türkmengala District
* Wekilbazar District

## Turisme i cultura

* L'antiga ciutat de Merv ha estat designada Patrimoni de la Humanitat i és la principal atracció turística arqueològica de la província. És una de les ciutats oasi millor conservat de l'antiga ruta de la Seda

## Referències

* ↑ http://www.nationalgeographic.com/wildworld/profiles/terrestrial_pa.html
* ↑ http://www.worldwildlife.org/wildfinder/searchByPlace.cfm?ecoregion=PA1306
* ↑ Social-economic situation of Turkmenistan in 2000, National Institute of State Statistics and Information of Turkmenistan, Ashgabat, 2001, pp. 137-138 (rus)
* ↑ Social-economic situation of Turkmenistan in 2001, National Institute of State Statistics and Information of Turkmenistan, Ashgabat, 2002, pp. 107-109 (rus)
* ↑ «Марыйский Велаят». Arxivat de l'original el 2009-07-28. [Consulta: 17 març 2011].
* ↑ Turkmenistan Districts
* ↑ Halk Maslahaty resolution on the creation of Altyn Sahra district Arxivat 2009-01-08 a Wayback Machine., 18 abril 2008 (rus). Revistat el 24 gener 2009.
* ↑ Press announcement on the creation of Altyn Sahra district, 19 abril 2008 (rus). Revisat el 24 gener 2009.
* ↑ Bonneville, Patrick and Hemono, Philippe. 2006. The World Heritage. Bonneville Connection, Quebec